NaiveNeuron/SloPal huggingface dataset:
P. Hrušovský, predseda NR SR: (2005-01-19):
(Hlasovanie.) 136 prítomných, 111 za návrh, 25 sa zdržalo. Návrh sme schválili. Ďalší návrh. V. Horák, poslanec: Súčasne odporúčam v zmysle § 74 ods. 1 zákona Národnej rady Slovenskej republiky o rokovacom poriadku a v súlade s rozhodnutím predsedu Národnej rady Slovenskej republiky č. 981 z 8. decembra 2004 prideliť v druhom čítaní na prerokovanie tento návrh okrem Výboru Národnej rady Slovenskej republiky pre financie, rozpočet a menu aj Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slovenskej republiky pre verejnú správu, Výboru Národnej rady Slovenskej republiky pre sociálne veci a bývanie, Výboru Národnej rady Slovenskej republiky pre zdravotníctvo, Výboru Národnej rady Slovenskej republiky pre vzdelanie, vedu, šport a mládež, kultúru a médiá. Za gestorský výbor navrhujem Výbor Národnej rady Slovenskej republiky pre financie, rozpočet a menu. Zároveň odporúčam, aby výbory uvedený návrh prerokovali do 10. marca 2005 a gestorský výbor do 11. marca 2005. Dajte, prosím, o tom hlasovať.
Pellegrini, Peter, predseda NR SR (2015-05-21):
Ďakujem pekne. Prerušujem rokovanie, vyhlasujem obedňajšiu prestávku. Budeme pokračovať o štrnástej hodine hodinou otázok. (Prerušenie rokovania o 12.09 hodine.) (Pokračovanie rokovania o 14.00 hodine.)
Grausová, Natália, poslankyňa NR SR (2018-11-28):
Ďakujem za slovo. Ja chcem povedať, že naozaj to zdravotníctvo je vo vážnom stave a vo finančnom aj bolo a ešte aj bude. Preto sa chcem obrátiť aj na pána kolegu Krajčího, aj na poslancov z OĽANO, ktorí sú tu prítomní, aby zahlasovali za návrh Slovenskej národnej strany, čo sa týka toho globálneho paktu. Mám pocit, že oni za to hlasovať asi nebudú, ale uvedomte si, čo sa bude diať... (Prerušenie vystúpenia predsedajúcim.)
M. Číž, podpredseda NR SR: (2006-08-04):
Národná rada nie je uznášaniaschopná. Panie poslankyne, páni poslanci, vyhlasujem 5-minútovú prestávku. (Päťminútová prestávka.) (Po prestávke.)
Mihál, Jozef, poslanec NR SR (2014-11-10):
Nie je tu celkom kľud, ale tak skúsim. Pán poslanec Martvoň, to je skvelé, že dávate pozor, či tu už je alebo nie je pán Frešo. Ale ja by som vás poprosil, čo keby ste takto dávali pozor, že kde sa momentálne potuluje ten zbabelec, pokrytec a klamár, ktorý sa, mimochodom, volá Robert Fico a nešťastnou náhodou je premiérom Slovenskej republiky. Kdeže je on? On tu mal sedieť 40 hodín, tak ako tu sedia poslanci, ale bol tu teraz na tri minúty a zbabelo zase ušiel niekde preč. Čo šiel do Londýna prednášať nejakým študentom? Mimochodom, ako sa majú vaši študenti?
Senko, Ján, poslanec NR SR (2014-12-04):
Ďakujem za slovo, pán predseda. V rozprave, v ktorej vystúpili dvaja páni poslanci, neboli predložené procedurálne návrhy. Preto vás prosím, pán predseda, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
Pročko, Jozef, poslanec NR SR (2022-12-05):
Ďakujem veľmi pekne. Pán Baránik, začnem aj ja tým ,váš prokurátor‛. Musím vám povedať, že naozaj vy ste boli proti nemu, ale váš vodca Richard Sulík presvedčil drvivú väčšinu vášho poslaneckého zboru a volili ho aj napríklad pani Cigániková, volili ho saskári, volili ste ho aj vy, teda nie konkrétne. Takže to je náš generálny prokurátor, ktorého sme si tu zvolili. Nie som šťastný, že sme ho zvolili, ale s tým už neurobím nič. Pánovi Svrčekovi, keď sa mi niečo nepáči, tak mu to poviem a on vie, že mu to poviem a hovorím mu to veľmi často. Reaguje na mňa tak, ako reaguje, ale to, čo ste predviedli vy a v poslednom čase čo predvádzate tu v pléne, vy ste ho tak dourážali aj teraz. Ja vás považujem za slušného človeka a zase vám to poviem, mňa ste tak urazili vonku, ale mne to bolo jedno, ale vy v tomto pokračujete. Vy rozprávate stále, že to tu je všetko zlé, že všetko tu je, súdy, prokuratúra, veď pani Kolíková sedela ako ministerka spravodlivosti dva roky. Čo spravila s tým, aby to nebolo zlé? Viete, to maslo je na vašich hlavách a vy teraz, vy teraz sedíte v jednom, v jednom vlaku sa veziete so Žigom, s Pellegrinim a rozprávate vlastne o tom, že vlastne demokraticky idete zachrániť Slovensko, s ľuďmi, ktorí tu korumpovali a kšeftovali, pán Baránik, vy sa objímate. Vy s týmito ľuďmi spolupracujete, s Pellegrinim, Žigom, s celým bizniskrídlom SMER-u. Toto je pre mňa to veľmi smutné. Ja by som sa na vašom mieste pánovi Svrčekovi ospravedlnil.
Krajčí, Marek, poslanec NR SR (2024-01-24):
Ďakujem pekne za slovo. No, Igor, mnoho ľudí na Slovensku bolo oklamaných a mysleli si, že HLAS – SD by mohol vyvodiť nejakú sebareflexiu, že by to mohla byť nejaká slušnejšia alternatíva toho, čo nám tu predtým vládlo, avšak to vytriezvenie je naozaj desivé. Tie kľúčové veci, ktoré sa očakávali, že budú robiť práve nominanti SMER-u, a teda Roberta Fica, kupodivu robia nominanti HLAS-u, teda Petra Pellegriniho. Kto by si bol pomyslel, že na ministerstve vnútra nebude práve nominant HLAS-u, teda nejaký straník, spolustraník Roberta Fica, nie tu špinavú robotu robí HLAS, robia nominanti Petra Pellegriniho. A teraz z toho vyznieva dosť tak zvláštne aj to, že Peter Pellegrini hovoril, že nie, on nebude kandidovať za prezidenta, avšak vychádza to tak, že on by reálne aj tým prezidentom sa mohol stať, a to je, samozrejme, jedna zo základných mocenských úloh tejto vládnej garnitúry, ovládnuť prezidentský palác, pretože bude treba udeľovať amnestie. Nie všetko sa podarí vyčistiť touto generálnou amnestiou, ktorú tu pripravili a určite bude treba v nejakých prípadoch u tých „ľudí, ktorým boli pošliapané ľudské práva“, udeliť aj milosti. Takže Peter Pellegrini poslušne kandiduje a, samozrejme, vládna mašinéria urobí všetko pre to, aby sa do prezidentského paláca dostal. (Potlesk.)
S. Janiš, poslanec: (2007-02-02):
Aký bude príjem, výška dôchodku z druhého piliera? Ste položili otázku. Nepatrí sa odpovedať protiotázkou, ale ja sa spýtam, aký bude dôchodok z prvého piliera? Podľa vašej pani ministerky odpovede neviem, lebo nie som veštkyňa a neviem, kto bude vo vláde. No tak toto ste tiež zadefinovali prvý pilier, aký budú mať z prvého piliera. Porovnávate zárobky a na to výšku dôchodku v druhom pilieri a výška dôchodkov v prvom pilieri je konštantná? Tá nekopíruje, tá nekopíruje, tam nie je zásluhovosť aspoň aká taká? Tá je rovnaká? Konštantná? Samozrejme, že je to motivácia pracovať, zarábať, a tým sa mať lepšie v budúcnosti na dôchodku. Však aj o motivácii je ten druhý pilier. Podstata je v tom, že nasporené peniaze vám momentálne chýbajú. A to, čo my chceme zagarantovať, aby ste ich jednoducho ľuďom neukradli. To je všetko.
Sabo, Michal, poslanec NR SR (2024-01-23):
Ďakujem za slovo, pán predsedajúci. Kolegyňa, pýtali ste sa, že komu ako prospeje alebo pomôže táto novela, tak si povedzme, lebo musíme to stále pripomínať, pretože tam vonku sú ľudia, ktorí to možno nezachytili, a každý spôsob, ako im to pripomenúť alebo dať do pozornosti, je dobrý spôsob. Tak pokiaľ ide o tie praktické dopady navrhovaných zmien výšky škody, je ich hneď niekoľko. Napríklad v prípade trestného činu krádeže, ak niekto odcudzí veci v hodnote do 350-tisíc eur, povedzme teda za 349 999, za takúto krádež bola alebo ešte stále je trestná sadzba 10 až 15 rokov. Po prijatí tejto novely, o ktorej tu rokujeme v skrátenom legislatívnom konaní, to bude šesť mesiacov až tri roky. Ak teda doposiaľ za takýto trestný čin nebolo možné uložiť podmienečný trest odňatia slobody, teraz to už nebude platiť a páchateľ takéhoto trestného činu môže vyviaznuť z toho celého napr. s podmienkou. Zároveň sa vytvára priestor pre zvýšenie kriminality, pretože trestné činy nebudú mať odstrašujúci efekt, ak totiž dnes potenciálny páchateľ zvažuje, či sa dopustí krádeže, kde mu hrozí trest do 15 rokov a vie, že dostane nepodmienečný trest odňatia slobody, pretože už bol napr. za krádež v minulosti odsúdený, odstrašuje ho to od spáchania takéhoto skutku. Ak však krádež nepresahuje hranicu 350-tisíc eur, dostáva sa potenciálny páchateľ do kategórie prečinu. A ak teda trest, ktorý mu hrozí, nemá odstrašujúci efekt, lebo môže vyviaznuť len s nízkym trestom alebo len s podmienkou, jednoducho to celé nemá zmysel. A my na to opakovane upozorňujeme a budeme upozorňovať, pretože využijeme každú jednu príležitosť na to, aby sme aj tým voličom koalície, ale aj voličkám koalície pripomínali, čo tu na nich táto koalícia chystá, pretože cez sociálne siete a tlačové konferencie premiéra Roberta Fica sa to jednoducho nedozvedia. Dozvedia sa iné veci. Ďakujem.
Galek, Karol, poslanec NR SR (2018-02-08):
Ja som veľmi rád, že táto téma zaujala toľkých a vyvolala takú búrlivú diskusiu, ale poprosím vás, dajte mi ešte tie dve minúty, budeme mať potom hlasovanie a potom dokončím, ale je, myslím, že dobré pre každého z vás, aby sa dozvedel, akým spôsobom prebieha práve tá podpora výroby elektriny z domáceho uhlia, pretože aj vy všetci sa na tú podporu skladáte, a možnože by aj vám padlo dobre, pokiaľ by sme takto podporenú elektrinu, ktorá navyše škodí životnému prostrediu a zdraviu obyvateľa, obyvateľov, jednoducho nemali, pretože naozaj tie dôvody už na to pominuli. A možno iba pre také jedno číslo, dneska každá jedna priemerná domácnosť na Slovensku s priemernou spotrebou 3 MWh ročne sa skladá na takúto výrobu po 13 eur. Toto nie je nejaká horibilná suma, ale skúsme si to teraz preniesť na nejaký energetický náročný priemysel, kde naozaj majú tú spotrebu rádovo niekoľko tisícok MWh ročne a v porovnaní s inými konkurenčnými spoločnosťami, ktoré sú v zahraničí a ktoré nie sú zaťažené takouto podporou alebo nemusia dotovať takúto podporu, tak ako oni v tom konkurenčnom boji oproti nim vychádzajú. (Ruch v sále.) Prerušíme?
Pčolinský, Peter, podpredseda NR SR (2022-12-06):
Pán poslanec Osuský, máte procedurálny návrh?
Hrnčiar, Andrej, podpredseda NR SR (2016-09-23):
Vážené pani poslankyne, vážení páni poslanci, otváram jedenásty rokovací deň 9. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Jana Cigániková, Juraj Droba, Soňa Gaborčáková, Ján Kecskés, Marek Krajčí, Milan Krajniak, Daniel Lipšic, Oľga Nachtmannová, Adriana Pčolinská. Pristúpime k rokovaniu o návrhu skupiny poslancov Národnej rady Slovenskej republiky na vyslovenie nedôvery predsedovi vlády Slovenskej republiky Robertovi Ficovi , návrh má tlač 158. Žiadam poslanca Igora Matoviča, aby ako poverený člen skupiny poslancov návrh uviedol. Pán poslanec Beblavý – procedurálny návrh.
Bugár, Béla, podpredseda NR SR (2017-02-02):
Ďakujem, vyhlasujem 5-minútovú prestávku, a potom budeme pokračovať zlúčenou rozpravou. (Krátka prestávka.) (Po prestávke.)
Hrnčiar, Andrej, podpredseda NR SR (2017-10-10):
Dávam slovo spoločnému spravodajcovi z výboru pre financie a rozpočet poslancovi Eduardovi Adamčíkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Zmajkovičová, Renáta, podpredsedníčka NR SR (2012-05-04):
Pán poslanec Matovič.
Jasaň, Viliam, poslanec NR SR (2013-05-23):
Ďakujem pekne. Dajte teraz hlasovať spoločne o bodoch zo spoločnej správy 1 až 3 so stanoviskom gestorského výboru schváliť ich.
Bugár, Béla, podpredseda NR SR (2018-10-24):
Prezentujme sa a hlasujeme. (Hlasovanie.) Prítomných 145, za 120, zdržalo sa 25 poslancov. Návrh sme schválili.
P. Csáky, podpredseda vlády SR pre európsku integráciu, ľudské práva a menšiny: (2004-05-27):
Vážený pán poslanec, dovoľte mi, aby som prečítal odpoveď pána ministra Chmela na vašu otázku. Vážený pán poslanec, o programovej skladbe Slovenskej televízie rozhoduje v súlade so zákonom č. 16/2004 Z. z. o Slovenskej televízii generálny riaditeľ tejto inštitúcie. Prípadné výhrady voči jeho činnosti je možné adresovať Rade Slovenskej televízie, ktorá je podľa zákona orgánom, ktorý dohliada na to, či táto plní verejnú službu v oblasti televízneho vysielania. Generálny riaditeľ je povinný predkladať rade okrem iného aj návrhy dlhodobých plánov a koncepcií rozvoja programovej služby Slovenskej televízie. Ministerstvo kultúry ani iný štátny orgán nemôže program verejnoprávnej televízie nijakým spôsobom ovplyvňovať. Toľko je odpoveď, pán poslanec, zo strany pána ministra Chmela. Dovoľte mi, aby som dodal ako podpredseda vlády, že otázka a samotná téma je veľmi zaujímavá a pravdepodobne by stálo za to podrobnejšie to prediskutovať, ale v tých orgánoch, ktoré môžu efektívnejším spôsobom ovplyvniť celú situáciu. Ďakujem pekne, pán predsedajúci.
Gajdoš, Peter, minister obrany SR (2019-06-19):
Ďakujem. Vážený pán predsedajúci, vážené pani poslankyne, páni poslanci, predkladám vám na prerokovanie vládny návrh zákona, ktorým sa mení a dopĺňa zákon č. 319 o obrane Slovenskej republiky v znení neskorších predpisov a ktorým sa menia a dopĺňajú niektoré zákony. Cieľom predkladaného návrhu zákona je skvalitniť a komplexne upraviť riedenie obrany štátu vrátane procesu obranného plánovania, precizovať prípravu riadiacich prvkov systému obrany štátu a spresniť kompetencie ministerstva obrany a ďalších orgánov štátnej správy na úseku obrany štátu, ako aj systém preverovania pripravenosti, naplnenie úloh v čase vojny a vojnového stavu. Spresňuje sa príprava a použitie obrany kapacít a podpory obrany štátu, príprava obyvateľstva na obranu štátu a dopĺňa sa národný systém reakcie na krízové situácie, ako aj úprava informačného mobilizačného systému. V súvislosti s údajmi, ktoré sa vedú v registroch informačného mobilizačného systému, sa novelizuje zákon č. 569/2005 Z. z. o alternatívnej službe v čase vojny a vojnového stavu v znení neskorších predpisov a zákon č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov. Uvedený návrh zákona bol schválený bezpečnostnou radou a vládou Slovenskej republiky 29. mája. Dovoľujem si vás preto požiadať o prerokovanie vládneho návrhu zákona a jeho postúpenia na ďalšie prerokovanie vo výboroch Národnej rady Slovenskej republiky. Ďakujem. Som pripravený odpovedať na otázky.
Osuský, Peter, poslanec NR SR (2015-12-15):
Ďakujem za slovo, pán predseda. V rozprave vystúpili dvaja poslanci, nebol podaný nijaký procedurálny návrh, a preto vás prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
T. Cabaj, podpredseda NR SR: (2009-06-17):
S reakciou pani poslankyňa Sárközy. Nech sa páči.
Dostál, Ondrej, poslanec NR SR (2024-01-16):
Pán poslanec Farkašovský, tak ešte raz. My nie sme v spore ohľadom obsahu toho návrhu. Ohľadom obsahu toho návrhu som povedal, že áno, ja súhlasím s tým, že tá kompetencia patrí na dopravu, nie na cestovný ruch, ale nesúvisí to so zákonom, ktorý prerokúvame. Súvisí to s kompetenčným zákonom, ktorý sme pred dvoma hodinami či troma, či štyrmi prelomili veto pani prezidentky. Zákon o rokovacom poriadku v § 94 ods. 3 hovorí: „Pri prerokovaní návrhu zákona nemožno podať návrh, ktorým sa mení alebo dopĺňa iný zákon, ktorý obsahovo nesúvisí s prerokovaným návrhom zákona.“ Zákon, o ktorom rokujeme, ktorý prerokúvame, je novela zákona o odplatách a poskytovaní príspevku v civilnom letectve. Podľa dôvodovej správy tento návrh zákona predstavuje právny základ, ktorý umožní poskytnúť verejné prostriedky formou príspevku v civilnom letectve ako minimálnu pomoc alebo štátnu pomoc na vykonávanie pravidelnej obchodnej leteckej dopravy medzi letiskami určenými na vykonávanie obchodnej leteckej dopravy na území Slovenskej republiky alebo medzi týmito letiskami a letiskami mimo územia Slovenskej republiky. Poskytnutím príspevku v civilnom letectve na uvedený účel sa umožní aj realizácia záväzkov, ktoré Slovenskej republike vyplývajú zo schválených investičných zmlúv. Ako, prosím vás, poskytovanie príspevku v civilnom letectve súvisí s poskytovaním príspevku na ubytovanie odídenca v súvislosti s ozbrojeným konfliktom na Ukrajine v ubytovacom zariadení na území Slovenskej republiky? Lebo toho sa týka váš pozmeňujúci návrh. Čiže je to ukážkový prílepok. Je to návrh, pozmeňujúci návrh, ktorý mení alebo dopĺňa iný zákon a obsahovo s ním nesúvisí. A vy ohrozujete celý ten zákon, lebo keď to pani prezidentka bude vetovať, budete musieť o tom znova rokovať a ja vám iba poviem, ja som vám to hovoril.
P. Hrušovský, predseda NR SR: (2004-12-10):
(Hlasovanie.) 139 prítomných, 135 za návrh, 4 sa zdržali. Návrh sme...
Danko, Andrej, podpredseda NR SR (2024-01-16):
Pán poslanec Dostál.
T. Rosová, poslankyňa: (2007-05-11):
Vstup Slovenska do Európskej únie bol prirodzeným, ale nie ľahkým a nie samozrejmým zavŕšením toho, čo sa začalo vtedy ešte v Československu v roku 1989. Bolo to potvrdenie našej snahy o začlenenie do rodiny demokratických a slobodných národov Európy. Prvý máj je u nás tradične sviatkom práce a myslím si, že k dôstojnosti tohto sviatku by jeho rozšírenie o to, aby bol zároveň aj Pamätným dňom nášho vstupu do Európskej únie prispelo. Je tu aj zrejmá súvislosť medzi Sviatkom práce a naším členstvom v Európskej únii. Naše členstvo určite bolo výsledkom práce občanov tejto republiky, výsledkom práce politikov, ale aj výsledkom práce všetkých ostatných, ktorí v prístupovom procese museli mnohé obetovať, museli prejsť ťažkými časmi. Na druhej strane práve naše členstvo v Európskej únii prispelo výraznou mierou k tomu, že pracovné príležitosti na Slovensku začali pribúdať. Posledné tri roky, ktoré uplynuli od nášho vstupu do Európskej únie, sú v tomto smere najdynamickejšie a potvrdzujú jednoznačnú správnosť tohto rozhodnutia. Tak ako bol v týchto otázkach konsenzus na scéne politickej, tak bol a stále prevláda konsenzus aj medzi občanmi, preto som tento návrh predniesla. Ďakujem pekne.
Kočiš, Eduard, poslanec NR SR (2021-03-16):
Ďakujem pekne za slovo, pán predsedajúci. Miro, veľmi dobre si zhodnotil tento bod v tomto návrhu zákona, ktorý sa naozaj týka špekulatívneho, určite špekulatívneho nezalesňovania, respektíve nerevitalizácie týchto holorubov, ktoré nastanú po úplnej ťažbe dreva. A treba tuná poznamenať, že určité skupiny podnikateľov, obyvateľov, ktorí naozaj len ťažia drevnú hmotu, ale nemajú príliš veľký záujem o následnú revitalizáciu alebo následné zalesňovanie týchto holorubov, tak tí budú naozaj donekonečna len žiadať o zalesnenie, žiadať o zalesnenie, žiadať o zalesnenie. Ja by som bol v tomto možno ešte tvrdší, po vyťažení drevnej hmoty z pozície ministerstva by som tam určil presný termín, do koľkých mesiacov alebo do koľkých rokov, samozrejme, nenaťahujme to na extrémne dlhý čas, povedzme do dvanástich mesiacov daný ťažiar musí bezpodmienečne na ministerstvo dať návrh, do koľkých mesiacov je schopný tento holorub zalesniť, aby daná lokalita alebo daná parcela bola uvedená minimálne do pôvodného stavu, aspoň čo sa týka zalesneného množstva alebo zalesneného, zalesnenej dreviny. Takže ak bude zapracovaný tento tvoj návrh zákona, tak verím tomu, že poslanci za hnutie Republika tento návrh zákona určite podporia. A dovolím si povedať, že tento návrh váš zákona, pán minister, je celkom dobrý, len dajme priestor na zapracovanie tejto výnimky alebo tejto poznámky a naozaj ho nemáme dôvod a problém podporiť. Takže ďakujem pekne.
Kollár, Boris, predseda NR SR (2022-10-06):
Ďalšia faktická, pán poslanec Taraba.
A. Belousovová, podpredsedníčka NR SR: (2008-10-23):
Pán poslanec Gál, chcete položiť doplňujúcu otázku? Nie. Ďakujem. Ďakujem, pán podpredseda vlády. Ďalšiu otázku položil opäť pán poslanec Gábor Gál. Otázku položil ministrovi vnútra Slovenskej republiky a podpredsedovi vlády Slovenskej republiky, pánovi Robertovi Kaliňákovi. Otázka znie: „Pán minister, kedy dôjde k nejakej zásadnej zmene v oblasti registrácie motorových vozidiel, keďže táto agenda už dlhodobo robí problémy našim občanom ohľadom časovej náročnosti?“ Nech sa páči, pán podpredseda vlády, odpovedajte.
Kovačócy, Marián, poslanec NR SR (2015-05-05):
Ďakujem za slovo. V rozprave vystúpili dvaja poslanci. Pán poslanec Hlina a Hrušovský, títo nepodali žiadne návrhy. Pán predseda, prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
B. Bugár, podpredseda NR SR: (2004-09-07):
Pán predseda výboru, nech sa páči, máte slovo.
P. Hrušovský, predseda NR SR: (2005-06-23):
(Hlasovanie.) 137 prítomných, 101 za , 9 proti, 24 sa zdržalo, 3 nehlasovali. Schválili sme návrh zákona do druhého čítania. Ďalší návrh. I. Hamarčák, poslanec: Súčasne odporúčam v zmysle § 74 ods. 1 zákona o rokovacom poriadku a v súlade s rozhodnutím predsedu Národnej rady č. 1205 zo 16. júna 2005 prideliť v druhom čítaní na prerokovanie tento návrh zákona okrem výboru pre financie, rozpočet a menu aj ústavnoprávnemu výboru, výboru pre hospodárstvo, privatizáciu a podnikanie, výboru pre pôdohospodárstvo, výboru pre životné prostredie a ochranu prírody. Za gestorský výbor navrhujem výbor pre financie, rozpočet a menu zároveň odporúčam, aby uvedený návrh prerokovali výbory do 7. septembra 2005 a gestorský výbor do 9. septembra 2005. Prosím, dajte hlasovať o mojom návrhu.
Náhlik, Peter, poslanec NR SR (2015-05-06):
Druhý pozmeňujúci návrh podala pani poslankyňa Vášáryová, hlasujme o tomto pozmeňujúcom návrhu.
Kollár, Boris, predseda NR SR (2023-03-15):
Prosím, prezentujme sa a hlasujeme. (Hlasovanie.) Prítomných 132 poslancov, za 99, proti 15, zdržalo sa 16, 2 nehlasovali. Konštatujem, že Národná rada schválila navrhnuté uznesenie . Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia. Je to tlač 1465, bod 23 schváleného programu. Dávam slovo spravodajkyni, ktorú určil navrhnutý gestorský výbor pre zdravotníctvo, poslankyni Eve Horváthovej, aby uviedla hlasovanie. Nech sa páči, máte slovo, pani poslankyňa. (Hlasovanie o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1465.)
Kaník, Ľudovít, poslanec NR SR (2015-01-29):
Vláda ide otvoriť II. pilier. Ale ani tu nemá inú možnosť, pretože to je následok jej klamstiev a jej poškodzovania II. piliera. To je ten dôsledok. Ja o tom budem podrobne hovoriť vo svojom vystúpení. Arciknieža podvodu a klamstvá. Robert Fico trikrát v súvislosti s II. pilierom brutálne oklamal ľudí, brutálne ich klamal a poškodzoval II. pilier a pripravili ho o obrovské peniaze. Ale nielen on ako arciknieža podvodu a klamstva tu funguje, má tu v tejto sále veľmi veľa aktívnych zbrojnošíkov a posluhovačov, ako je pán Blaha, pani Vaľová. Veď vy také hlúposti rozprávate, pán Blaha ako 10-, 20-percentné dôchodky, 20-eurové dôchodky. Vy neviete, že to je len 5 % z celého dôchodku? O čom to tu trepete?
J. Buček, poslanec: (2006-04-19):
Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. Článok 1, Národná rada Slovenskej republiky uznesením č. 2136 z 15. marca 2006 pridelila návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 215/2004 Z. z. o ochrane utajovaných skutočností a o zmene a doplnení niektorých zákonov, tlač 1483, na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre ľudské práva, národnosti a postavenie žien, Osobitnému kontrolnému výboru Národnej rady Slovenskej republiky na kontrolu činnosti Národnobezpečnostného úradu a Výboru Národnej rady Slovenskej republiky pre obranu a bezpečnosť. Za gestorský výbor určila Výbor Národnej rady Slovenskej republiky pre obranu a bezpečnosť. Výbory prerokovali predmetný návrh zákona v lehote určenej uznesením Národnej rady Slovenskej republiky. Výbory, ktoré o návrhu zákona rokovali, súhlasili s ním a odporučili Národnej rade Slovenskej republiky návrh zákona schváliť s pripomienkami v článku 2, ktorý máte pred sebou v laviciach. Gestorský výbor na základe stanovísk výborov k návrhu skupiny poslancov Národnej rady Slovenskej republiky odporúča Národnej rade Slovenskej republiky predmetný návrh zákona schváliť v znení schválených pozmeňujúcich a doplňujúcich návrhov prednesených v rozprave. Prosím, pán predsedajúci, otvorte rozpravu k tomuto návrhu.
Jurinová, Erika, podpredsedníčka NR SR (2016-02-11):
Nech sa páči, pani poslankyňa Nachtmannová.
Choma, Igor, poslanec NR SR (2019-01-30):
Vážený pán predseda, v rozprave vystúpili dvaja poslanci. Keďže spoločná správa neobsahuje žiadne pozmeňujúce a doplňujúce návrhy, rovnako ani v rozprave neboli predložené žiadne pozmeňujúce návrhy, sme v treťom čítaní, otvorte, prosím, rozpravu.
Matovič, Igor, poslanec NR SR (2013-02-12):
Pán kolega Brocka, začali ste s takouto průpovídkou o Lincolnovi a ja zase si dovolím s takým, s takou ľudovou múdrosťou, že funkcia ešte nezabezpečuje múdrosť tomu, kto ju má. A keď ste hovorili o tom, že ste boli predsedom sociálneho výboru pred tým rokom a pol, ktorý som vám teda vyčítal alebo spomínal, a zároveň hovoríte, že pri zákone alebo pri pozmeňovacom návrhu, ktorý predkladala vaša kolegyňa Gibalová, že vlastne ona chcela zakázať dôchodcom pracovať, tak ja vám ako vtedajšiemu predsedovi sociálneho výboru prečítam prvé dve vety z odôvodnenia vašej kolegyne Gibalovej: „Navrhuje sa, aby po nadobudnutí nároku zamestnanca alebo štátneho zamestnanca na starobný dôchodok mal zamestnávateľ alebo služobný úrad možnosť slobodne sa rozhodnúť, či so svojím zamestnancom alebo štátnym zamestnancom rozviaže pracovný pomer štandardným spôsobom, alebo ho ponechá naďalej v pracovnom pomere.“ Pán predseda sociálneho výboru vtedajšej vládnej koalície, prosím vás, prečítajte si aspoň túto prvú vetu z pozmeňujúceho návrhu vašej kolegyne Gibalovej, ktorý ste nepodporili, a na základe vášho hlasovania a vašich troch spolustraníkov ste takýmto spôsobom zabránili niekoľkým desiatkam tisíc nezamestnaných ľudí, aby mohli vystriedať dôchodcov na ich pracovných miestach. Ak hovoríte, že to bolo úplne o niečom inom a vtedy ste chceli zakazovať prácu, a preto ste to nepodporili, tak nehnevajte sa, ale klamete, účelovo klamete. Prečítajte si aspoň prvú vetu z toho pozmeňujúceho návrhu.
V. Veteška, podpredseda NR SR: (2007-05-17):
Pýtam sa,  kto sa hlási ústne do rozpravy k tomuto bodu programu. Nikto sa nehlási. Končím možnosť prihlásiť sa ústne do rozpravy. Vyhlasujem rozpravu za skončenú a prerušujem rokovanie o tomto bode programu. Rokovanie 10. schôdze pokračuje druhým čítaním o návrhu poslancov Národnej rady Slovenskej republiky Rafaela Rafaja a Jána Slotu na vydanie zákona o príplatku k dôchodku politickým väzňom , tlač 224, spoločná správa 224a. Dávam slovo poslancovi Rafaelovi Rafajovi. Prosím, aby návrh zákona odôvodnil.
Krajniak, Milan, minister práce, sociálnych vecí a rodiny SR (2020-09-17):
A ďalšia vec, ako sa natriasate, veď ste mohli vystupovať, veď ste vystupovali, ja som vás počúval, ja som vás počúval. (Ruch v sále.) A ďalšia vec, pán predseda Fico má rad čínske kóany. Teng Siao-pching, ktorého rád cituje, a jeho kóan: „Nie je podstatné, či je mačka čierna, alebo biela, podstatné je, či chytá myši.“ Či chytá myši. Čo tým chcel bývalý šéf Číny povedať? Nie je podstatné, či niekto rozpráva o sociálnom cítení a o 13. dôchodkoch, podstatné je, kto ich naozaj urobí, a vy ste desať rokov o tom iba kvákali. A my to konečne urobíme. (Potlesk.) Aj keď v obmedzenej miere, ale urobíme. (Potlesk.) A zakontrujem vám ďalším čínskym koánom: „Ťažko je hľadať čiernu mačku v tmavej miestnosti, najmä ak tam nie je.“ (Ruch v sále, Prerušenie vystúpenia predsedajúcim.)
Laššáková, Jana, podpredsedníčka NR SR (2012-06-26):
Pán podpredseda vlády, zaujmite miesto pre navrhovateľov a teraz dávam slovo predsedovi výboru pre financie, rozpočet a menu, poslancovi Danielovi Duchoňovi, aby informoval Národnú radu o výsledku prerokovania návrhu vlády vo výbore. Nech sa páči, pán spravodajca.
Danko, Andrej, podpredseda NR SR (2023-11-28):
Do rozpravy je prihlásený pán poslanec Hlina, pripraví sa pani poslankyňa Kolíková.
P. Paška, predseda NR SR: (2007-10-18):
Nech sa páči, pán poslanec Jarjabek.
Laurenčík, Milan, podpredseda NR SR (2022-05-10):
Na vaše vystúpenie štyri faktické poznámky. Ako prvý pán poslanec Tomáš Taraba.
Hlinka, Jozef, poslanec NR SR (2022-03-18):
Ďakujem za slovo. Vážená kolegyňa, úzky okruh kolegov, dovoľte, aby som ako v súlade s § 73 zákona o rokovacom poriadku bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbor pre financie a rozpočet a ústavnoprávny výbor. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu k uvedenému návrhu zákona.
Grendel, Gábor, podpredseda NR SR (2020-11-27):
Prezentujme sa a hlasujme. (Hlasovanie.) Prítomných 128 poslancov, za 97, proti nikto, zdržalo sa 31, hlasovali všetci prítomní poslanci. Zákon sme posunuli do tretieho čítania . Otváram rozpravu v rámci tohto čítania a pýtam sa, či sa chce niekto prihlásiť. Nie. Vyhlasujem rozpravu za skončenú. Pán spoločný spravodajca, prosím, uveďte hlasovanie o zákone ako celku a uveďte odporúčanie gestorského výboru.
Matovič, Igor, poslanec NR SR (2014-11-09):
Ja popri tej diskusii som si tu prečítal dnes jeden blok Richarda Sulíka, a keďže to je náš kolega, tak dovoľte, aby som tlmočil možno informácie, ktoré poskytol. Možno... (Reakcie z pléna.) Možno poznáte také, alebo tak kolegovi Lipšicovi to chcem ako doplniť do arzenálu indícií, teda nazvime to tak. Jako ja nie som právnik, ale hovorí sa, že keď neni dôkaz, tak súd dostatočné množstvo indícií považuje de facto ako dôkaz. Tak dodám mu ďalšiu indíciu prepojenia firmy Medical Group so stranou SMER. Všetci poznáte, alebo možno poznáte, po Slovensku do novín záhadne začal, po celom Slovensku chodiť, sa to volá, že Naše novinky. V tom biznise som podnikal aktívne 15 rokov a viem, aké sú to náklady, čo to stojí. Zrazu tu niekto láduje do schránok vyše milióna výtlačkov v 78 mutáciách, či 79, do každého jedného okresu. Záhadne v týchto novinách je inzercia iba strany SMER alebo samé celostranové rozhovory, napríklad v Trnave sme mali možno pätnásťkrát za sebou celé strany, dvojstrany, titulná strana s pani Zmajkovičovou, jako teda buduje krajšiu Trnavu, a strany TIP. Čiže dve strany iba politické a v podstate nič iné. Čiže evidentne viem, jak ten biznis funguje, nemá to z čoho žiť, čiže príjem tieto noviny majú iba z týchto dvoch politických strán. O strane TIP sa hovorí dlhodobo, že to je v ľavici pravicová bokovka SMER-u, že ste si vymysleli ľavicu, či teda liberálnu stranu, aby ste potopili SaS-ku. Môžte kričať, koľko chcete, že nie, jednoducho je to tak. Lebo keď to v takýchto novinách je, veľmi rád by som videl tie faktúry za tú inzerciu. Ale čo chcem povedať. Generálna riaditeľka firmy Medical Group má sestru a tá sestra kandiduje v týchto komunálnych – za koho? Za stranu TIP. Ďalšia indícia.
R. Zajac, minister zdravotníctva SR: (2003-10-30):
na túto otázku ani nemôžem odpovedať, lebo našou úlohou bolo urobiť legislatívny moment, aby poisťovne a lekári si dohovárali limity na lieky. To znamená, aby sa nestávalo, že jeden lekár, povedzme diabetológ, napíše lieky za 11 mil. a iný za milión. A teda je to inštrument, ktorý pôsobí na trhu zdravotníkov a to je inštrument, kde poisťovňa preberá zodpovednosť za liečenie pacienta a určuje lekárovi limity s istou toleranciou. Treba vedieť, že každá poisťovňa to riešila inak. Niektorá menej citlivo, niektorá citlivejšie. Ale limity na lieky sú obvyklý regulačný inštrument v celej Európe a my sme neurobili nič iné, len sme ho dali do nášho zákonného, do zákonnej podoby a je teraz trochu na poisťovniach a trochu na lekároch, aby sa naučili v tomto rokovacom konaní nejakým spôsobom nastavovať správne hodnoty. Ďakujem.
Pčolinský, Peter, podpredseda NR SR (2023-03-15):
Ďakujem pekne za slovo. Vzhľadom na podaný pozmeňovací návrh pána poslanca Szőllősa, ktorý vážnym spôsobom ohrozuje hospodárske, môže spôsobiť hospodárske škody, hnutie SME RODINA za tento pozmeňujúci návrh nezahlasuje. V prípade, ak by tento pozmeňujúci návrh prešiel, hnutie SME RODINA nezahlasuje za návrh ako celok. Ďakujem.
Laurenčík, Milan, podpredseda NR SR (2020-11-12):
Pán poslanec, musíte reagovať na predrečníka.
P. Hrušovský, predseda NR SR: (2004-05-27):
(Hlasovanie.) 114 prítomných, 55 za, 4 proti, 55 sa zdržalo. Návrh sme neschválili. Ďakujem, pán predseda. Teraz prosím pána poslanca Bašku, ktorý bol spravodajcom pri prerokúvanej správe o činnosti verejného ochrancu práv , aby predniesol návrh uznesenia k prerokúvanej správe.
Kuffa, Štefan, poslanec NR SR (2020-12-02):
Ďakujem za slovo. Pán kolega, veľmi správne si to v úvode svojho vystúpenia spomenul, že tá tripartita bola tuná vynechaná. Keď sme to aj v rámci tých procedurál nejak komentovali, tak bolo nám povedané, že dokonca človek sa tu všeličo dozvie v tom parlamente, že zákon o rokovacom poriadku je nejak nadriadený zákonu o tripartite, čo sú úplne totálne bludy, čo tu človek počúva. A tak ma zaujalo, keď si spomenul v rámci rozpravy, že 442 mil. v rámci pandémie sme dali, ja poviem vyhodili, na óčeerky. Veď už aj vláda, aj minister aby sa zamyslel nad tým, aby sme takto neplytvali verejnými zdrojmi. Veď pošlime deti do tých škôl a nepotrebujeme vyplácať žiadne óčeerky. Rovnako v rozpočte 1,8 mld. na preplácanie nájmov a ochranné pomôcky. Pri testovaní mnohé obce si museli nakupovať tie ochranné prostriedky z vlastných zdrojov. Tuná pán minister hospodárstva, tak ako si to spomenul v rámci tej rozpravy, keď si sa ho pýtal, že kde 1,8 mld. bolo použitých, tak minister hospodárstva sa vyjadril, že 25 mil. na nájmy, na zaplatenie nájmov. Ani tých 25 mil. nemusíme takto nezmyselne vyhadzovať a takto plytvať, ale otvorme prevádzky a nech tí prevádzkovatelia si na tie náklady, na tie nájmy si vyrábajú. Ak budeme takto plytvať s verejnými zdrojmi, tak tá priepasť sa tak prehĺbi, že generácie po nás budú mať obrovské problémy splácať tieto dlhy. A z 200 mil., resp. 100 mil., ktoré sme vyhodili, dajme radšej do nemocníc. Keď len jedna regionálna nemocnica stojí 50 mil., naozaj štyri nemocnice radšej vybudujme namiesto plytva... (Prerušenie vystúpenia časomerom.)
P. Paška, predseda NR SR: (2008-09-10):
(Hlasovanie.) 140 prítomných, 85 za, 53 sa zdržalo, 2 nehlasovali. Návrh sme postúpili do druhého čítania.
Šimečka, Michal, podpredseda NR SR (2023-12-20):
Ďakujem pekne, pán spravodajca, a teda ako prvý vystúpi, ešte predtým budú faktické poznámky na vaše vystúpenie. Ako prvá pani poslankyňa Mesterová.
I. Farkas, poslanec: (2004-06-24):
Teraz pristúpime k hlasovaniu o pozmeňujúcom návrhu z rozpravy.
Zmajkovičová, Renáta, podpredsedníčka NR SR (2012-09-13):
Ďakujem, pán minister. Pani poslankyňa nechce položiť ďalšiu otázku. Ďalšiu otázku položil poslanec Ján Podmanický opäť na pána ministra práce, sociálnych vecí a rodiny, pána ministra Richtera: „Vážený pán minister, ako vyznieva porovnanie nášho Zákonníka práce s pracovnými kódexmi v Európskej únii?“ Nech sa páči, pán minister.
Fecko, Martin, poslanec NR SR (2021-11-24):
Ďakujem pekne. Ďakujem pekne, pani Laššáková, že tak ste zhodnotili nasledovníčku, ktorá prišla po vás, a myslím si, že tak by to malo fungovať pri takýchto, by som povedal, že našich dejateľoch v minulosti. A keďže ste spomenuli, že vyžaduje si to veľa peňazí, udržiavanie tohto majetku, tak, samozrejme, musíme ten majetok aj identifikovať nejakým spôsobom, a keďže v návrhu zákona je to identifikované cez parcelné čísla, takže ja to teraz beriem zo svojej oblasti, viete, že som pozemkár, takže keby sme na Slovensku už mali iba tak, že stačí zadať parcelné čísla, vieme, ktorá to je parcela, chvalabohu, to by sme chceli mať po pozemkových úpravách, ktoré stále tu ja obmieľam, ale momentálne tento stav neni a v daných územiach, či už Brezová, Priepasné a ďalšie, máme nezjednotený operát takzvaný, to znamená, máme éčkový a céčkový stav. Keď som si to teraz pozrel, tak prakticky, keď napíšeme do prílohy, že parcela číslo, nevieme, ktorá to je. A poviem konkrétne, keď som si teraz na ZBGIS zistil, tak máme parcelu toho istého čísla v céčku aj véčku, a výmera je rozdielna o... asi 45 %. To znamená, pani ministerka, dobré by bolo dopracovať, aby tam bolo jasne povedané, či ideme obhospodarovať a udržať parcelu v éčkovom stave, ktorý je obyčajne menšia výmera, alebo v tom céčkovom, veľkom socialistickom, ako my hovoríme. Takže v takomto duchu by som to chcel potom upresniť, aby to tam bolo jasné, lebo nebudú vedieť z toho tí, ktorí budú mať tam na tú parcelu ísť, ktorú hranicu majú brať, lebo tam neni zjednotený operát. Zjednotený znamená, že mám pozemok knižne aj katastrálny tú istú parcelnú... číslo. Tieto oblasti, ktoré tam máme, či už Priepasné, Brezová a ďalšie, nie sú v zjednotenom operáte, takže musíme v tej kategorizácii uviesť, že či to je parcela registra C alebo E, a tým to bude jednoznačné. Takže toľko, pani kolegyňa, to asi bude treba dopracovať, lebo ináč to bude pre tých, ktorí budú musieť tú parcelu nejakým spôsobom udržiavať, nebudú vedieť ktorú.
Sloboda, Radovan, poslanec NR SR (2021-07-23):
No, ja len k tým rúškam, my sme tu sedeli celý čas, pokiaľ bola prerušená schôdza, v rúškach, čo sa o vás povedať nedá. (Reakcie z pléna.) Prosím? (Reakcie z pléna.) Dobre, budem, budem pokračovať. Môžete sa tuto aj rozkrájať a vykrikovať tieto vaše politické bláboly. Ak sem príde, a čo teda zrejme príde, tretia vlna, tak sem príde kvôli nezaočkovaným, nie kvôli zaočkovaným. Nezaočkovaní budú nositelia opatrení, ktoré sa potom budú musieť prijímať. Bude sa musieť znovu škrtiť ekonomika a budú to nezaočkovaní, preto si myslím, že je našou povinnosťou, ľudí, ktorí majú zdravý rozum, urobiť všetko pre to, aby sme čo najviac národa zaočkovali, a to motiváciou, nie žiadnymi donucovacími prostriedkami, ako sa to vy tu snažíte nám podsúvať neustále. Takto to jednoducho nie je. Ale aj napríklad aj ten vstup na tie futbalové štadióny, na kultúrne podujatia, na reštaurácie, tak to musí byť motivácia pre tých ľudí, aby sa nechali očkovať. A toto je cesta, ako dokážeme žiť aj s COVID-om. A toto vidíme, už takto to funguje v Británii a v iných európskych krajinách. Ďakujem.
Šimko, Ivan, minister vnútra SR (2023-06-15):
Takže toto je, toto by bolo zásadné riešenie. Samozrejme, my musíme, my musíme reagovať predovšetkým na situáciu, ktorá je na území Slovenskej republiky, ale musíme reagovať tak, ako nám umožňujú naše zákony. A polícia Slovenskej republ..., Policajný zbor Slovenskej republiky tak aj reaguje. Keď som hovoril o tom, že je problematické očakávať, že by sme boli schopní zabezpečiť absolútnu nepriechodnosť celej našej hranice, tým som nehovoril o hraničných prechodoch, tým som hovoril predovšetkým o zelenej hranici, ktorá má 600 kilometrov, pokiaľ ide o hranicu s Maďarskom a ktorá, ktorá, na ktorej nie sú žiadne technické, technické zariadenia. To by sme museli naozaj tam alokovať prakticky celý policajný zbor a ozbrojené sily a ešte aj tak by také množstvo migrantov, ktorí prichádzajú, by prenikali. Jasné, opatrenia na posilnenie pocitu bezpečnosti v tých prihraničných mestách a obciach, tie je možné vykonať a tie aj budem nariaďovať, aby sa vykonali. Chcem vám, milé poslankyne a milí poslanci, poďakovať za inšpiratívnu diskusiu. A beriem to, že okrem tej politickej, toho politického aspektu, máte tak ako ja záujem na tom, aby sa na Slovensku udržal verejný poriadok a aby sa na Slovensku žilo bezpečne. Takže ďakujem vám za vaše pripomienky. Veľmi ste mi pomohli. Ďakujem pekne.
Laššáková, Jana, podpredsedníčka NR SR (2015-09-25):
Pán spravodajca, nech sa páči, môžte predniesť spravodajskú informáciu. Spravodajcom je pán poslanec Šuca, člen gestorského výboru pre obranu a bezpečnosť.
M. Hort, podpredseda NR SR: (2009-03-10):
Teraz vyhlasujem trojminútovú prestávku. (Prestávka.)
P. Hrušovský, predseda NR SR: (2003-07-10):
(Po oznámení výsledku rokovania poslaneckého grémia sa o 18.22 hodine začala 16. schôdza NR SR.)
Podmanický, Ján, poslanec NR SR (2022-10-06):
Ďakujem pekne, pán predseda. Dovoľte, aby som predniesol procedurálny návrh. Žiadam predsedu Národnej rady Slovenskej republiky, aby informácie, ktoré zazneli na 74. a 73. schôdzi Národnej rady Slovenskej republiky vo vystúpeniach Roberta Fica a Igora Matoviča, v ktorých zazneli vážne podozrenia o závažnej trestnej činnosti za pôsobenia vlád Igora Matoviča a Eduarda Hegera, aby tieto informácie vo forme prepisu zaslal generálnemu prokurátorovi Slovenskej republiky, aby konal ex offo. Odôvodnenie. Vážený pán predseda, všetky informácie, ktoré zaznievajú na týchto dvoch schôdzach, sú tak závažné, že každý jeden z nás má povinnosť v zmysle Trestného zákona, ak sa dozvie o závažnej trestnej činnosti, túto oznámiť. V opačnom prípade sa dopúšťame tiež trestného činu. Ja vás chcem preto vyzvať, aby ste učinili zadosť... (Prerušenie vystúpenia časomerom.)
Danko, Andrej, predseda NR SR (2016-05-17):
Ďakujem. Pani poslankyňa Erika Jurinová.
Jurinová, Erika, podpredsedníčka NR SR (2012-09-26):
Na vaše vystúpenie sa prihlásil pán poslanec Matovič s faktickou poznámkou. Nech sa páči.
Droba, Juraj, poslanec NR SR (2012-09-19):
Pán kolega, pán bývalý premiér, pán bývalý minister zahraničných vecí, veľmi pekne ďakujem za váš príspevok do rozpravy. Budem hovoriť viac za našu stranu SaS. Dovolím si povedať, že sa vo veľkej miere, možno takmer stopercentnej, stotožňujeme so všetkým, čo ste vyzdvihli na príhovore ministra zahraničných vecí, na jeho správe, a taktiež sa vieme podpísať pod otázky, ktoré ste postavili. Myslím si, že jedna vec, ktorú sám pán minister vo svojom prejave povedal, hovorí o dodržiavaní pravidiel. Obávam sa a myslím si, že práve nedodržiavanie pravidiel bolo tým root – cause, alebo prapríčinou toho, kde sa dnes eurozóna a Európska únia nachádza. Takže myslím si, že sme členmi dobrého klubu. Myslím si, že máme postavenie, ktoré zodpovedá našej veľkosti a významu, ale myslím si, že môžeme si občas buchnúť do stola a upozorniť na to, že pravidlá sa opakovane porušovali a spôsobilo to súčasnú, veľmi neblahú situáciu. Prepáčte, pán kolega Blaha. Ďalej, správne, slovenské predsedníctvo, veľmi dôležité, jeho príprava bude úplne kľúčová. Otázka ohľadom eurobondov bola absolútne legitímna a stotožňujem sa s ňou, naša strana, a to vás asi neprekvapí, bude určite tou, ktorá nebude podporovať vydávanie takýchto eurobondov. A úplne na záver chcem vyzdvihnúť to, že naše, aj tam, kde súperíme, na politickom poli, tak v oblasti zahraničnej politiky vždy dochádzalo k takmer dokonalej zhode. Boli otázky, kde sme sa, dajme tomu, ľavica a pravica, nevedeli dohodnúť, v minulom volebnom období to bolo Maďarsko možno, ale také veci ako postoj k Balkánu a podobne, to bolo vždy veľmi jednotné. Takže ďakujem, oceňujem to.
Pellegrini, Peter, podpredseda vlády SR pre investície (2016-05-19):
Ďakujem pekne, vážený pán poslanec, za vašu otázku. Kým konkrétne odpoviem na ňu, uviedol by som niekoľko faktov súvisiacich s návštevou generálneho tajomníka Rady EÚ pána Mikkelsena dňa 4. 5. 2016 v Bratislave. Jeho menovanie do tejto funkcie na obdobie od 1. júla 2015 do 30. júna 2020 je výsledkom dohody Európskej rady. Predtým pôsobil ako stály predstaviteľ Dánska pri Európskej únii. Generálny tajomník Rady sa zúčastňuje na zasadnutiach Európskej rady a prijíma konkrétne opatrenia potrebné na organizáciu jednotlivých rokovaní. Pod jeho vedením pracuje Generálny sekretariát Rady, ktorý sa venuje organizácii a koordinácii činnosti Rady EÚ a pomáha Predsedníctvu Rady pri hľadaní riešení. Ústrednou témou rokovaní s generálnym tajomníkom Rady Európskej únie pánom Mikkelsenom v Bratislave bola príprava programu, ako aj formulácia priorít slovenského predsedníctva v Rade EÚ, ako aj aktuálne témy, ktoré budú mať bezprostredný vplyv na priebeh nášho predsedníctva. V tomto smere rezonovali najmä referendum o zotrvaní Spojeného kráľovstva v Európskej únii, ktoré sa uskutoční 23. júna 2016, a aktuálny vývoj v oblasti migračnej a azylovej politiky. Pán Mikkelsen vystúpil na zasadnutí vlády Slovenskej republiky s prezentáciou, počas ktorej ministrom priblížil úlohy vyplývajúce z predsedníctva v Rade EÚ, najmä v súvislosti s predsedaním jednotlivým zloženiam Rady. Jednou z hlavných úloh slovenského predsedníctva bude efektívne riadiť legislatívny proces. V tomto zmysle je úloha ministrov nenahraditeľná, keďže budú predsedať jednotlivým ministerským radám, pripadne im úloha formulovať strategickú politickú víziu a hľadaním kompromisov medzi členskými krajinami sa usilovať o pokrok v legislatívnom procese. Súčasťou návštevy generálneho tajomníka Rady Európskej únie bol aj seminár pre členov vlády Slovenskej republiky k praktickým otázkam tvorby legislatívy a politík Európskej únie, ktoré sa ako predsedajúca krajina Slovenskej republiky budeme musieť naučiť ovládať. Tento seminár viedol zástupca generálneho riaditeľa pre všeobecnú politiku a medziinštitucionálne vzťahy pán Cloos z Generálneho sekretariátu Rady. Zároveň 1. júna pripravuje sa návšteva celej vlády Slovenskej republiky do Bruselu, kedy sa vláda Slovenskej republiky stretne so všetkými predstaviteľmi Komisie, kde predstavia sa priority slovenského predsedníctva, kde prebehnú diskusie o tom, akú formu naše predsedníctvo od 1. júla bude mať, ktoré vlastne odštartuje celý ten veľký proces nášho predsedníctva, veľké množstvo návštev, rád, konferencií a ďalších podujatí, nielen ktoré budeme hostiť tu v hlavnom meste Bratislave, ale ktorým budeme predsedať aj na úrovni Európskej únie a ktorým niektorí naši ministri budú predsedať ako zastupujúci ministri Európskej únie aj na svetových podujatiach. Ďakujem veľmi pekne, pani predsedajúca, skončil som.
A. Belousovová, podpredsedníčka NR SR: (2009-04-23):
Konštatujem, že v tajnom hlasovaní nebol ani jeden z navrhnutých kandidátov zvolený za člena Správnej rady. Za členov Dozornej rady Ústavu pamäti národa boli zvolení Juraj Hamuľák a Ladislav Bukovszky. Konštatujem tiež, že sa vykoná opakovaná voľba člena Správnej rady. A teraz pristúpime, tak ako som uviedla, k druhému čítaniu o vládnom návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov , parlamentná tlač 876, spoločná správa výborov, tlač 876a. Slovo má minister školstva Slovenskej republiky a podpredseda vlády Slovenskej republiky pán Ján Mikolaj.
Hrnčiar, Andrej, podpredseda NR SR (2019-06-24):
Pani poslankyňa Kaščáková.
Laššáková, Jana, podpredsedníčka NR SR (2014-06-12):
Na vystúpenie pána poslanca sú štyri faktické poznámky. Pani poslankyňa Mezenská, pán poslanec Solymos, pán poslanec Fecko, pani poslankyňa Tomanová sa hlásia s faktickými. Končím možnosť prihlásiť sa s faktickými poznámkami. Nech sa páči, pani poslankyňa Mezenská.
Drdul, Dominik, poslanec NR SR (2021-09-24):
Ďakujem veľmi pekne. Je to presne tak, ako hovoril pán poslanec Vetrák. Fakt naším úmyslom nie je niekomu odpúšťať jeho pohľadávku, ale naozaj sa nám zdá spravodlivé a zdá sa nám naozaj na mieste, aby osoba so zdravotným postihnutím, ktorá je častokrát veľmi nízkopríjmovou osobou, ktorá nie je majetná osoba, mala povinnosť vrátiť spätne, najmä ak bola dobromyseľná, niekoľko tisícové sumy. Sám som čítal, počul, videl reportáže, články, rôzne správy o tom, kedy takéto rozhodnutie úradu spôsobovalo osobám so zdravotným postihnutím nemalé finančné ťažkosti, a preto som rád, že sa nám darí tento zákon spresňovať, čím prispievame k jeho lepšej aplikácií naprieč celým Slovenskom, ktorá má, bohužiaľ, ešte stále pomerne slušné rezervy a dúfame, že táto zmena nie je posledná a že sa nám podarí dosiahnuť ďalšie zmeny v prospech týchto osôb. Ďakujem veľmi pekne.